Minister lover analogt alternativ til ny Rejsekort-app

Efter at transportminister Benny Engelbrecht (S) onsdag meldte ud, at der skal laves et app-alternativ til Rejsekortet, har der rejst sig spørgsmål om, hvordan det stiller eksempelvis ældre mennesker uden smartphone. Men nu slår Benny Engelbrech fast, at at brugen af den kollektive trafik ikke må forudsætte ejerskab af en smartphone.

Såfremt det fysiske rejsekort på sigt bliver udfaset, som en ekstern analyse skitserer, vil der derfor skulle findes en ikke-digital løsning for de borgere, der ikke har adgang til mobiltjenester.

– Jeg vil gerne slå fast, at den kollektive trafik skal være for alle – også dem uden en smartphone. Brugen af kollektiv trafik må ikke forudsætte ejerskab af en smartphone, siger transportminister Benny Engelbrech i en pressemeddelelse.

Lange udsigter

Tidligere på ugen meddelte transportministeren, at en ekstern analyse viser, at der er mulighed for gavnlige virkninger for både trafikvirksomhedernes bundlinje og det kundevendte produkt, hvis rejsekort- og rejseplansystemet bliver samlet i én digital mobilitetstjeneste – en Rejsekort-app.

Men det er ikke en løsning, der ligger lige om hjørnet. Tværtimod. Analysen er det første spæde skridt, men ministeren advarer om, at der kan gå mellem fem og ti år inden Rejsekortet flytter ind i mobilen.

– Hvis det fysiske rejsekort udfases, vil der skulle findes en ikke-digital løsning. Det vil dig først blive relevant om mellem 5-10 år, siger transportminister Benny Engelbrech.

Minister lover analogt alternativ til ny Rejsekort-app